Miguela Xuereb .td_uid_2_6037584c3342e_rand.td-a-rec-img{text-align:left}.td_uid_2_6037584c3342e_rand.td-a-rec-img img{margin:0 auto 0 0} Il-Kummissjonarju Elettorali Prinċipali ħabbret li d-data tal-għeluq għar-Reġistri Elettorali għall-Elezzjonijiet Ġenerali, għall-Kunsilli Lokali u għall-Unjoni Ewropea hija l-31 ta' Marzu. Dawn ir-reġistri se jkunu ppubblikati f'April li ġej. Fi stqarrija l-Kummissjoni spejgat li l-persuni kollha ta' nazzjonalità Maltija u tal-Unjoni Ewropea li għandhom iktar minn 16-il sena, li isimhom ma jidhirx fir-Reġistru Elettorali ppubblikat f'Ottubru 2020 u li għadhom ma applikawx għar-reġistrazzjoni bħala votanti, għandhom japplikaw kemm-il darba jkollhom il-kwalifiki neċessarji. Ċittadini Brittaniċi huma eleġibbli li jkunu reġistrati bħala votanti fir-Reġistru Elettorali għall-Kunsilli Lokali biss. Il-Kummissjoni spjegat li huwa fl-interess tal-votanti rreġistrati li jivverifikaw li l-partikolaritajiet personali tagħhom kif jidhru fir-Reġistru Elettorali ta' Ottubru 2020 huma korretti. Żiedet li għandhom ukoll jaraw li l-isem jew in-numru tad-dar, l-isem tat-triq kif ukoll in-numru tal-karta tal-identità tagħhom jidhru sewwa fir-Reġistri. Il-votanti rreġistrati għandhom jgħarrfu lill-Uffiċċju Elettorali b'kull tibdil/korrezzjoni li jkunu meħtieġa kompliet il-Kummissjoni u dawk il-persuni li jixtiequ japplikaw għar-reġistrazzjoni bħala votanti jew għal tibdil/korrezzjoni fir-Reġistru Elettorali għandhom jagħmlu dan billi japplikaw simultanjament għall-karta tal-identità fl-Uffiċċju tal-ID Cards għaċ-ċittadini Maltin u Residence Cards għaċ-ċittadini tal-Unjoni Ewropea u Brittaniċi. Aktar informazzjoni tista' tinkiseb minn fuq il-website tal-Kummissjoni Elettorali (www.electoral.gov.mt) taħt is-sezzjoni "mistoqsijiet". Il-Kummissjoni Elettorali fakkret li lill-pubbliku bil-faċilità online fejn wieħed jista' jara jekk hux irreġistrat bħala votant fl-aħħar Reġistru Elettorali ppubblikat. Dan jista' jsir billi tidħol fis-sit elettroniku tal-Kummissjoni Elettorali (www.electoral.gov.mt) fis-sezzjoni "Pubblikazzjonijiet" u tagħfas il-buttuna "Nista' nivvota?". L-applikazzjonijiet kollha taċ-ċittadini Maltin iridu jaslu għand Identity Malta Agency, Gattard House, Triq Nazzjonali, Blata l-Bajda jew 28A, Pjazza San Franġisk, ir-Rabat, Għawdex, u għal dawk iċ-ċittadini tal-Unjoni Ewropea u Brittaniċi l-applikazzjonjiet iridu jaslu għand il-Unit tal-Espatrijati, Castagna Building, Triq il-Wied, L-Imsida jew Residence Card Unit, Ministeru għal Għawdex, Pjazza San Franġisk, ir-Rabat, Għawdex, mhux aktar tard mill-31 ta' Marzu, 2021. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6037584c336c0_rand.td-a-rec-img{text-align:left}.td_uid_3_6037584c336c0_rand.td-a-rec-img img{margin:0 auto 0 0}